No 23. līdz 30.novembrim, tieši nedēļu pirms Pasaules AIDS dienas, ko atzīmē 1.decembrī, vairāk kā 30 Eiropas valstīs norisinās Eiropas HIV testēšanas nedēļa. HIV testēšanas nedēļas mērķis ir palielināt sabiedrības informētību par to, cik svarīgi ir savlaicīgi un regulāri veikt HIV testu tiem cilvēkiem, kuri visvairāk pakļauti inficēšanās riskam.
Kā ierasts, Testpunkts gaidīs ik vienu interesentu otrdien un trešdien, laika posmā no 18.00- 20.30 Stabu ielā 19 k-2. Turklāt 30. novembrī veikt testu un konsutlācijas varēs veikt Rīgas Centrāltirgus dārzeņu paviljonā no 12.00-16.00. Bārā "Ezītis miglā" Avotu ielā 32, 1. decembrī Testpunkta komanda gaidīs apmeklētājus no 19.00-22.00.